明朝藩王列表 (太祖系)

本頁面列出明朝自明太祖分封的藩王。其藩王皆為明太祖諸子，本列表僅列出其封藩之第一代藩王。

## 秦國

洪武十一年（1378年）就藩陝西西安府

稱號｜國君姓名｜關係｜在位年數

愍王｜朱樉｜朱元璋、嫡二子｜1370年─1395年

朱樉丙申年（元至正十六年）十一月十一日生，母孝慈高皇后。洪武三年四月初七封。洪武十一年四月十一日就藩陝西西安府。洪武二十八年三月二十日薨，在位二十六年，壽四十。葬西安鴻固原。正妃王氏，元朝太傅、中書右丞相、河南王王保保之妹，王死，殉。次妃鄧氏，寧河王鄧愈之女。

## 晉國

洪武十一年（1378年）就藩山西太原府

稱號｜國君姓名｜關係｜在位年數

恭王｜朱棡｜朱元璋、嫡三子｜1370年─1398年

朱棡戊戌年（元至正十八年）十二月十八日生，母孝慈高皇后。洪武三年四月初七封。洪武十一年四月十六日就藩山西太原府。洪武三十一年四月十六日薨，在位二十九年，壽四十一。葬山西駝山。妃謝氏，永平侯謝成之女。

## 燕國

洪武十一年（1378年）就藩北平府

稱號｜國君姓名｜關係｜在位年數

不適用後即皇帝位為明成祖｜朱棣｜朱元璋、嫡四子｜1370年─1402年

朱棣庚子年（元至正二十年）四月十七日生。母孝慈高皇后馬氏。洪武三年四月初七封。洪武十三年三月十七日就藩於北平布政司北平府。建文二年起兵靖難，建文四年六月十七日，改元永樂。永樂二十二年七月十八日崩，在王位三十年，在帝位二十二年，壽六十五。葬京師昌平長陵。妃徐氏，中山王徐達長女，洪武三十五年十一月十三日冊為皇后（仁孝文皇后）。

## 周國

洪武三年（1370年）封吳王，封於浙江杭州府。洪武十一年（1378年）改封周王，洪武十四年就藩河南開封府

稱號｜國君姓名｜關係｜在位年數

定王｜朱橚｜朱元璋、嫡五子｜1370年─1425年

朱橚辛丑年（元至正二十一年）九月九日生，母孝慈高皇后馬氏。洪武三年四月初七封吳王，封國選為浙江杭州府。洪武十一年正月初一改封周王。洪武十四年十月就藩河南開封府。洪武二十二年棄國來鳳陽，遂遷雲南，未行，還國。建文元年削爵，被迫竄逃雲南，後來被抓回京師，永樂元年復國。洪熙元年閏七月二十日薨，在位五十六年，壽六十三。葬於河南鈞州明山。妃馮氏，宋國公馮勝之女。

## 楚國

洪武十四年（1381年）就藩湖廣武昌府

稱號｜國君姓名｜關係｜在位年數

昭王｜朱楨｜朱元璋、庶六子｜1370年─1424年

朱楨甲辰年（元至正二十四年）三月初三生，母胡充妃。洪武三年四月初七封洪，武十四年四月二十二日就藩武昌府。永樂二十二年二月二十二日薨，在位五十五年，壽六十一。葬武昌靈泉山。妃王氏，定遠侯王弼之女。

## 齊國

洪武十五年（1382年）就藩山東青州府

稱號｜國君姓名｜關係｜在位年數

恭王｜朱榑｜朱元璋、庶七子｜1370年－1399年1403年－1406年

朱榑丙午年（元至正二十六年）十一月二十九日生，母達定妃。洪武三年四月初七封。洪武十五年十月二十日就藩青州府。建文二年召至京，廢為庶人。永樂元年復封。永樂四年奪爵，安置廬州。宣德三年因嫌與三子並暴卒。在位三十四年，壽六十二。幼子朱賢爀廢為庶人，移南京，封除。隆武二年四月追諡。妃吳氏，安陸侯吳復女，繼妃鄧氏，衛國公鄧愈女。

## 潭國

洪武十八年（1385年）封於湖廣長沙府

稱號｜國君姓名｜關係｜在位年數

烈王｜朱梓｜朱元璋、庶八子｜1370年－1390年

朱梓洪武二年九月生，母達定妃。洪武三年四月初七封。洪武十八年二月初三就藩湖廣長沙府。洪武二十三年四月丙申以王妃家屬坐胡惟庸黨，帝召王入見，王懼自焚，在位二十一年，壽二十二。無子，封除。妃於氏，前軍都督僉事於顯之女，與王同自焚。

## 趙國

洪武三年（1370年）封，無封地

稱號｜國君姓名｜關係｜在位年數

朱杞｜朱元璋、庶九子｜1370年－1371年

朱杞洪武二年生，母妃不詳。洪武三年四月初七封。洪武四年殤。無子，封除。

## 魯國

洪武十八年（1385年）就藩山東兗州府

稱號｜國君姓名｜關係｜在位年數

荒王｜朱檀｜朱元璋、庶十子｜1370年－1389年

朱檀洪武三年二月十七日生，四月初七封。母郭寧妃。洪武十八年十一月十一日就藩山東兗州府。洪武二十二年十二月十六日薨，在位二十年，壽二十。葬山東鄒縣九龍山。妃湯氏，信國公湯和之女。

## 蜀國

洪武十八年（1390年）就藩四川成都府

稱號｜國君姓名｜關係｜在位年數

獻王｜朱椿｜朱元璋、庶十一子｜1378年─1423年

朱椿洪武四年八月初八生，母郭惠妃。洪武十一年正月初一封。洪武二十三年正月初一就藩四川成都府。永樂二十一年二月十一日薨，在位四十三年，壽五十三。葬成都府天回山。王妃藍氏，涼國公藍玉之女。

## 湘國

洪武十八年（1385年）封於湖廣荊州府

稱號｜國君姓名｜關係｜在位年數

獻王｜朱柏｜朱元璋、庶十二子｜1378年─1399年

朱柏洪武四年八月初八生，母胡順妃。洪武十一年正月初一封。洪武十八年就藩湖廣荊州府。建文元年以告反遣訊，王懼自焚，在位二十二年，壽二十九。諡曰戾。永樂初改諡獻，葬於江陵西太暉山。王妃吳氏，靖海侯吳禎之女，與王同自焚。無子，封除。

## 代國

洪武十一年（1378年）封豫王，洪武二十四年（1391年）改封代王，就藩山西大同府

稱號｜國君姓名｜關係｜在位年數

簡王｜朱桂｜朱元璋、庶十三子｜1378年─1446年

朱桂洪武七年七月十八日生，母郭惠妃。洪武十一年正月初一封豫王，封國選為江西南昌府（古豫章地），因年幼留京師。洪武二十四年四月十三日改封代王。洪武二十五年十月二十五日就藩大同府。正統十一年十二月十二日薨，在位六十九年，壽七十三。葬大同採掠山。妃徐氏，中山王徐達次女。

## 肅國

洪武十一年（1378年）封漢王，洪武二十四年（1391年）改封肅王，翌年就藩陝西甘州左衛，後移國於陝西蘭州府

稱號｜國君姓名｜關係｜在位年數

莊王｜朱楧｜朱元璋、庶十四子｜1378年─1419年

朱楧洪武九年九月二十七日生，母妃邸氏。洪武十一年正月初一封漢王，封國定為漢中府，以王年幼，暫留京師。洪武二十四年四月十三日改封肅王，洪武二十五年六月初三就藩陝西行都司甘州左衛，建文元年移國陝西布政司臨洮府蘭州。永樂十七年十二月二十日薨，在位四十二年，壽四十四。葬金縣平地里。王妃孫氏，指揮使孫繼達之女。

## 遼國

洪武十一年（1378年）封衛王，洪武二十五年（1392年）改封遼王，次年就藩遼東廣寧衛，建文四年（1402年）移國於湖廣荊州府

稱號｜國君姓名｜關係｜在位年數

簡王｜朱植｜朱元璋、庶十五子｜1378年─1424年

朱植洪武十年二月十五日生，母妃韓氏。洪武十一年正月初一封衛王，封國選為北平大名府，因年幼留京。洪武二十五年三月初九改封遼王，洪武二十六年五月二十七日就藩遼東都司廣寧衛。建文二年燕王起兵後，奉旨渡海回京。建文四年十一月十九日移國湖廣荊州府。永樂二十二年五月初八薨，在位四十七年，壽四十八。葬荊州府八嶺山。妃郭氏，武定侯郭英之女。

## 慶國

洪武二十四年（1391年）封，二十五年（1392年）就藩陝西韋州，建文三年（1401年）遷陝西寧夏衛

稱號｜國君姓名｜關係｜在位年數

靖王｜朱㮵｜朱元璋、庶十六子｜1391年─1438年

朱㮵洪武十一年正月初九生，母妃余氏。洪武二十四年四月十三日封。封國選為陝西慶陽府。洪武二十五年五月初五改封於陝西寧夏衛。因糧餉不足，命暫駐韋州千戶所。建文二年十二月二十一日移國寧夏衛，仍避暑於韋州。正統三年八月初三薨，在位四十八年，壽六十一。葬韋州螺山。妃孫氏，指揮使孫繼達之女。

## 寧國

洪武二十四年（1391年）封，洪武二十七年（1394年）就藩大寧都司大寧衛，永樂元年（1403年）移國江西南昌府

稱號｜國君姓名｜關係｜在位年數

獻王｜朱權｜朱元璋、庶十七子｜1391年─1448年

朱權洪武十一年五月初一生，母妃楊氏。洪武二十四年四月十三日封。洪武二十七年三月二十三日就藩大寧都司大寧衛。永樂元年三月初二移國江西南昌府。正統十三年九月十五日薨，在位五十八年，壽七十一。葬南昌鍾陵山。妃張氏，兵馬指揮張泰之女。

## 岷國

洪武二十四年（1391年）封於陝西岷州衛，洪武二十八年（1395年）改封於雲南府，永樂二十二年（1424年）移國湖廣武岡州

稱號｜國君姓名｜關係｜在位年數

莊王｜朱楩｜朱元璋、庶十八子｜1391年─1450年

朱楩洪武十二年三月二十三日生，母妃周氏。洪武二十四年四月十三日封。封國選為陝西岷州衛。洪武二十八年就藩雲南府。因西平侯沐晟上奏王不法，於建文元年八月削爵，流放福建漳州，旋召回京師禁錮。永樂元年五月初一復爵。與西平侯有怨，不能相容，永樂十八年十二月遷至京師。永樂二十二年十月二十四日移國於湖廣武岡州。景泰元年三月二十九日薨，在位六十年，壽七十二。葬武岡城北同保山。妃袁氏，後軍都督袁洪之女。

## 谷國

洪武二十四年（1391年）封，洪武二十八年（1395年）就藩北平宣府左衛，永樂元年（1402年）移國於湖廣長沙府

稱號｜國君姓名｜關係｜在位年數

朱橞｜朱元璋、庶十九子｜1391年─1417年

朱橞洪武十二年四月十四日生，母郭惠妃。洪武二十四年四月十三日封。洪武二十八年三月十二日就藩於北平行都司宣府左衛。成祖靖難，有獻金川門之功。洪武三十五年（建文四年）二月初四移國於湖廣長沙府。永樂十五年二月初六坐謀逆，削爵為庶人，錮於西內，在位二十七年。谷國除封。宣德三年以嫌疑死，並二子俱死。壽五十。妃周氏，兵馬指揮周鐸之女。

## 韓國

洪武二十四年（1391年）封，永樂二十二年（1424年）就藩陝西平涼府

稱號｜國君姓名｜關係｜在位年數

憲王｜朱松｜朱元璋、庶二十子｜1391年─1407年

朱松洪武十三年五月二十三日生，母妃周氏。洪武二十四年四月十三日封，未就藩。永樂五年十月二十日薨。在位十七年，壽二十八。葬於南京向山之原。妃馮氏，右都督馮誠之女。

## 瀋國

洪武二十四年（1391年）封，永樂六年（1408年）就藩山西潞州

稱號｜國君姓名｜關係｜在位年數

簡王｜朱模｜朱元璋、庶二十一子｜1391年─1431年

朱模洪武十三年八月初二生，母趙貴妃。洪武二十四年四月十三日封，封國選為遼東都司瀋陽中衛，因年幼留京。永樂六年五月初二封於山西潞州。宣德六年薨，在位四十一年，壽五十二。葬潞州東興縣。妃張氏，指揮使張杰之女，永樂四年薨，葬南京聚寶門外石子崗。

## 安國

洪武二十四年（1391年）封，永樂六年（1409年）就藩陝西平涼府

稱號｜國君姓名｜關係｜在位年數

惠王｜朱楹｜朱元璋、庶二十二子｜1391年─1417年

朱楹洪武十六年九月二十二日生，母妃某氏。洪武二十四年四月十三日封。永樂六年十月十九日就藩陝西平涼府。永樂十五年八月二十九日薨，在位二十七年，壽三十五。無子，封除。妃徐氏，中山王徐達幼女。與王合葬於平涼府城西之安國鎮。

## 唐國

洪武二十四年（1391年）封，永樂六年（1409年）就藩河南南陽府

稱號｜國君姓名｜關係｜在位年數

定王｜朱桱｜朱元璋、庶二十三子｜1391年─1415年

朱桱洪武十九年九月十八日生，母李賢妃。洪武二十四年四月十三日封。永樂六年五月十二日就藩河南南陽府。永樂十三年八月初六薨，在位二十五年，壽三十。葬南陽紫山。妃吳氏，黔國公吳復之孫女。

## 郢國

洪武二十四年（1391年）封，永樂六年（1408年）就藩湖廣安陸州

稱號｜國君姓名｜關係｜在位年數

靖王｜朱棟｜朱元璋、庶二十四子｜1391年─1414年

朱棟洪武二十一年五月十七日生，母劉惠妃。洪武二十四年四月十三日封。永樂六年六月二十一日就藩湖廣安陸州。永樂十二年十一月初一薨，在位二十四年，壽二十七。葬安陸州寶鶴山。無子，封除。妃國氏，營國公郭英之女，從死。有女四人，移住南京。

## 伊國

洪武二十四年（1391年）封，永樂六年（1409年）就藩河南河南府

稱號｜國君姓名｜關係｜在位年數

厲王｜朱㰘｜朱元璋、庶二十五子｜1391年─1414年

朱㰘洪武二十一年六月初六生，母葛麗妃。洪武二十四年四月十三日封。永樂六年五月十一日就藩河南布政司河南府洛陽縣。永樂十二年九月二十五日薨，在位二十四年，壽二十七。葬洛陽魏山。妃劉氏，左軍都督劉貞之女。